open-index/open-wikipedia-markdown huggingface dataset:
ზარიძეების ეკლესია

**ზარიძეების ეკლესია** — XVIII საუკუნის დარბაზული ეკლესია სოფელ ზარიძეებში, თიანეთის მუნიციპალიტეტის ტერიტორიაზე. ეკლესია რესტავრირებულია, თუმცა უმოქმედო. ეკლესია დარბაზულია, ნაგებია ნატეხი ქვითა და აგურით. კამარა, კონქი, საბჯენი თაღები, პილასტრები, კარ-სარკმელთა ღიობები და ფასადთა დეკორატიული მორთულობა მთლიანად აგურისაა. დაზიანებულია: ჩამოშლილია კრამიტის საფარი, ჩამოცვენილია საპირე წყობისა და ლავგარდანის დიდი ნაწილი. სწორკუთხა შესასვლელი სამხრეთ და დასავლეთ კედლებშია. ორივე კარი შიგნითკენ გაგანიერებულია და გადახურულია ნახევარწრიული თაღით. აღმოსავლეთით ნახევარწრიული მოხაზულობის ღრმა აფსიდია, რომელიც დარბაზისგან გამოყოფილია წყვილი პილასტრითა და მათზე დაყრდნობილი შეისრული საბჯენი თაღით. აფსიდის ღერძზე გარეთკენ მკვეთრად შევიწროებელი თაღოვანი სარკმელია. თითო მსგავსი სარკმელია გრძივი კედლების აღმოსავლეთ ნაწილში და დასავლეთ კედლის ღერძზე.აფსიდში, სარკმლის ორივე მხარეს, ერთმანეთის სიმეტრიულად, ერთი მოზრდილი და ერთი პატარა შეისრულთაღოვანი ნიშია.

საკურთხევლის იატაკი დარბაზის იატაკიდან საფეხურითაა შემაღლებული. დარბაზის გრძივი კედლები და კამარა ორი წყვილი პილასტრითა და მათზე დაყრდნობილი საბჯენი თაღებით იყოფა სამ დაახლოებით თანაბარ ნაწილად. თაღების ქუსლებთან რთული პროფილის იმპოსტებია გამოყოფილი. თაღებიც და კამარაც შეისრული ფორმისაა. დასავლეთით კამარა კედლის მიმდებარე თაღს ეყრდნობა, ეს უკანასკნელი კი კუთხის პილასტრებს. ეკლესია შიგნიდან შელესილი ყოფილა. ეკლესიის ფასადები მარტივადაა მორთული. მორთულობის ელემენტებია აგურის წყობის შეღრმავებით გამოყვანილი ჯვრები და რომბები. აღმოსავლეთის ფასადზე, სარკმლის ზემოთ, გამოსახულია საფეხუროვან პოსტამენტზე დადგმული მაღალი ჯვარი, რომლის ორივე მხარეს თითო წრიული ფორმის ღიობია. ისინი, როგორც ჩანს, კონქის ზედა სივრცის გასანიავებლად იყო მოწყობილი. დასავლეთის ფასადზე შესასვლელის თაღს არქივოლტი ამკობს. შესასვლელის გვერდებზე კი, თითო ვერტიკალზე 5-5 რომბია განლაგებული. ასევეა გაფორმებული სამხრეთ შესასვლელიც. დასავლეთ სარკმლის გვერდებზე და ზემოთ თითო მაღალი ჯვარია. კედლები დასრულებული ყოფილა აგურის სამსაფეხურიანი ლავგარდნით, რომლის ნაწილები განივ ფასადებსღა შემორჩა. ეკლესიას დასავლეთ კედელზე დაშენებული ჰქონია პატარა სამრეკლო.

## ლიტერატურა
კატეგორია:თიანეთის მუნიციპალიტეტის ტაძრები
კატეგორია:თიანეთის მუნიციპალიტეტის არქიტექტურული ძეგლები
კატეგორია:XVIII საუკუნის ეკლესიები
სახელზმნა

**სახელზმნა** — სიტყვა, რომელსაც აქვს როგორც არსებითი სახელის, ისე ზმნის ნიშნები. სახელზმნა ბრუნვიანი სიტყვაა და წინადადებაში გამოიყენება როგორც სახელი (შეიძლება იყოს სუბიექტი, ობიექტი, მეორეხარისხოვანი წევრი), ზმნასთან კი აერთიანებს ლექსიკური შინაარსი, წარმოება, გამოყენება III სერიის ფორმათათვის და წარმოქმნის ზოგი კატეგორია (გეზი, ორიენტაცია, ასპექტი და სხვა). 

## ეტიმოლოგია
სიტყვა ანტონ კათალიკოსმა შემოიღო და აღნიშნავს „ქმნის და ვნების“ გამომხატველ სიტყვას („წერა“, „კეთება“ ...), რომელიც სახელის ნიშნებსაც ატარებს და ზმნისაც (იმას, რაც დღეს *საწყისით*, *მასდარით* აღინიშნება). შემდგომ გრამატიკოსთა (სოლომონ დოდაშვილი, თედო ჟორდანია და სხვა) სახელზმნას არსებით სახელებში ათავსებდა, მეორე (დავით ყიფიანი და სხვა) ზმნის სისტემას მიაკუთვნებდა. აკაკი შანიძემ გააფართოვა ტერმინის ხმარების არეალი და იგი მიმღეობაზეც გაავრცელა, ნაზმნარი არსებითი სახელი კი აღნიშნა ტერმინით საწყისი; დღეისათვის სახელზმნა მოიცავს საწყისსაც და მიმღეობასაც.

## იხილეთ აგრეთვე
*სუბიექტი
*ობიექტი
*ზმნა

## რესურსები ინტერნეტში
*ნაზმნარი სიტყვა: მიმღეობა და მისი წარმოება 

კატეგორია:გრამატიკა
კატეგორია:წინადადების წევრები
ყოველთვის თქვი დიახ

**ყოველთვის თქვი „დიახ“** () — 2008 წლის კომედია ჯიმ კერის მონაწილეობით, გადაღებული დენი უოლესის ამავე სახელწოდების რომანის მიხედვით. ფილმი აშშ-ში გამოვიდა 2008 წლის 17 დეკემბერს.

## სიუჟეტი 
კარლ ალენი (ჯიმ კერი) — არის ადამიანი, რომელიც ყველაფერზე პასუხობს „არა“, ამის გამო მას ძალიან ცუდი ურთიერთობა აქვს გარშემომყოფებთან. ერთხელაც ის მოხვდება სემინარზე, რომლის სლოგანიცაა: „დიახ — ახალი არაფერია“ ამის შემდეგ კარლი გადაწყვეტს სრულიად შეცვალოს თავისი ცხოვრების სტილი. ის ყველა შეკითხვაზე თუ თხოვნაზე პასუხობს „დიახ“. სულ მალე შედეგიც არ დააყოვნებს — თავდაპირველად კარლი დათანხმდება უსახლკარო მაწანწალას იმ ადგილას წაიყვანოს სადაც მას სურს, შემდეგ კი მას აძლევს მთელ ფულს რაც ჯიბეში აქვს. უკან დაბრუნებისას ფილმის მთავარ პერსონაჟს მანქანაში საწვავი უთავდება და უახლოეს ბენზინგასამართ სადგურამდე ფეხით უწევს წასვლა. თუმცა ეს ყველაფერი მას კარგ სიახლეებს მოუტანს, როდესაც ბოცაში საწვავის ჩასხმის დროს ის გაიცნობს სიმპატიურ გოგონას, რომელიც თანახმაა კარლი მანქანამდე თავისი მოპედით მიაცილოს. ამის შემდეგ ერთმანეთი უყვარდებათ და  მათი ცხოვრება სრულიად იცვლება.

## როლებში 
*ჯიმ კერი — კარლ ალენი
*ზოი დეშანელი — ელისონი
*ბრედლი კუპერი — პიტერი
*ჯომ მაიკლ ჰიგინსი — ნიკი
*რის დერბი — ნორმანი
*დენი მასტერსონი — რუნი
*ფიონულა ფლენაგანი — თილი
*ტერენს სტემპი — ტერენს ბენდლი
*საშა ალეკსანდრი — ლიუსი
*მოლი სიმსი — სტეფანი
*ბრენყ ბრისკო — მაწანწალა

## საუნდტრეკი 
# Eels — Man Up
# Eels — Bus Stop Boxer
# Eels — To Lick Your Boots
# Eels — The Good Old Days
# Eels — The Sound Of Fear
# Eels — Wooden Nickels
# Eels — Flyswatter
# Eels — Blinking Lights (For Me)
# Eels — Somebody Loves You)
# Munchausen by Proxy (feat. Zooey Deschanel & Von Iva — Sweet Ballad)
# Munchausen by Proxy (feat. Zooey Deschanel & Von Iva — Uh-Huh)
# Munchausen by Proxy (feat. Zooey Deschanel & Von Iva — Keystar)
# Munchausen by Proxy (feat. Zooey Deschanel & Von Iva — Yes Man)
# Dinosaur Jr — In A Jar
# Eels — Eyes Down
# Eels — Theme From Blinking Lights
# Eels — Your Lucky Day In Hell
# Blackmore’s Night — Olde Mill Inn
# Expatriate — The Spaces Between
# Gallows — Staring At The Rude Bois
# Journey — Separate Ways (Worlds Apart)
# The Bravery — Swollen Summer
# The Brothers Johnson — Stomp!
# The Raconteurs — Old Enough
# Third Eye Blind — Jumper
# Bloc Party — Helicopter

## იხილეთ აგრეთვე 
მატყუარა, მატყუარა

## რესურსები ინტერნეტში 
* ოფიციალური საიტი  
* ოფიციალური საიტი რუსულ ენაზე 
* 

## სქოლიო 
კატეგორია:ამერიკული ფილმები
კატეგორია:კომედიური ფილმები
კატეგორია:2008 წლის ფილმები
ლიაოხე

მინი|250პქ|ლიაოხეს აუზი
**ლიაოხე** — მდინარე ჩრდილო-აღმოსავლეთ ჩინეთში, სიდიდით მეორე ამ რაიონში სუნგარის შემდეგ. სიგრძე (მდინარე სილიაოხეს სათავიდან) 1430 კმ. აუზის ფართობი 231 000 კმ.  სათავე აქვს დიდი ხინგანისა და ჟეხეს მთების შესაყართან. მიედინება სუნლიაოს ვაკეზე, ერთვის ყვითელ ზღვას ლიაოდუნის ყურეში. წყლის საშუალო ხარჯი ქვემოთში 630 მ³წმ-ზე მეტია. უმთავრესად საზრდოობს წვიმის წყლით. წყალდიდობა იცის ივლის-აგვისტოში. დეკემბრიდან აპრილამდე გაყინულია. ზაფხულში ხშირია წყალმოვარდნები. ლიოახეს აუზში შექმნილია წყალსაცავები. სანაოსნოა ქალაქ შუანლიაოდან. შესართავთან არის ნავსადგური ინგქოუ.

## ლიტერატურა
კატეგორია:ჩინეთის მდინარეები
ლიაოდუნის ყურე

მინი|250პქ
**ლიაოდუნის ყურე** — ყურე ყვითელ ზღვაში, აზიის კონტინენტსა და ლიაოდუნის ნახევარკუნძულს შორის.  ხმელეთში შეჭრილია 220 კმ-ზე. სიგანე შესასვლელთან 175 კმ, სიღრმე 10-15 მ.  ზამთრში ნაპირებთან ჩნდება მცურავი ყინული. მოქცევა არასწორი ნახევარდღეღამურია,  სამაღლე 4,4 მ.  ყურეში მდებარეობს ნავსადგური ინქოუ.

## ლიტერატურა
კატეგორია:წყნარი ოკეანის ყურეები
კატეგორია:ჩინეთის ყურეები
ლოიანი

**ლუოიანგი** (;  ფინინი: Luò Yáng) — ქალაქი ჩინეთში, ხენანის პროვინციის დასავლეთით, მდინარე ლუოხესა და ყვითელი მდინარის (ხუანგხე) შესართავთან. აღმოსავლეთით ესაზღვრება პროვინციის დედაქალაქ ჭენგჭოუს, სამხრეთ-აღმოსავლეთით ფინგტინგშანს, სამხრეთით ნანიანგს, დასავლეთით - სანმენსიას, ჩრდილოეთით ძიიუენს და ჩრდილო-აღმოსავლეთით ძიაოწუოს. 2022 წლის მონაცემებით მოსახლეობა შეადგენს 6.46 მილიონ ადამიანს. საუკუნეთა მანძილზე ლუოიანგი 9 დინასტიის დედაქალაქი იყო. 

### სახელწოდება 
სახელწოდება - ლუოიანგი, მისი მდებარეობიდან მომდინარეობს, უკავშირდება მდინარე ლუოს და ითარგმნება, როგორც მზიანი ქალაქი მდ. ლუოზე. ისტორიულ წყაროებში, დინასტიების მიხედვით, ლუოიანგი სხვადასხვა სახელით მოიხსენიება: თანგის დინასტიის დროს - ტუნგტუ ანუ აღმოსავლეთის დედაქალაქი; სიძინგი ანუ დასავლეთის დედაქალაქი - სუნგის დინასტიის მმართველობის ხანაში; შენტუ ანუ ღვთიური ქალაქი - უ წეთიენის ზეობის პერიოდში და სხვა.

### ისტორია 
ლუოი (დღევანდელი ლუოიანგი) ისტორიულ წყაროებში პირველად მოიხსენიება ძვ.წ. 2070 წლის ამბებთან დაკავშირებით, როდესაც დღევანნდელი ლუოიანგის შემოგარენის ტერიტორიაზე სიას დინასტია დაარსდა (ძვ. წ. 2070-1600) ქალაქი დაარსდა ძვ. წ. 1108 წელს. მისმა ხელმწიფემ - თაი ქანგმა მდ. ლუოხესთან (მდ. ხუანგხეს აუზი) ქალაქი გააშენა და უწოდა ჭენსიუნი. სიას დინასტიის დამხობის შემდეგ, შანგის დინასტიამ ქალაქი თავის რეზიდენციად გამოაცხადა. 1048 წელს ხდება ლუოიანგის ხელახალი განაშენიანება ჭოუს დინასტიის მიერ, იმდროინდელი იმპერატორის ჭოუ კუნგის დახმარებით. 

ლოიანში შემორჩენილია მრავალი (უმთავრესად X ს.) ისტორიული და მხატვრული ძეგლი: ქალაქის გალავანი, სასახლეები, ტაძრები, იმპერატორთა მავზოლეუმები. აღმოჩენილია ნეოლითური კულტურების იანშაოსა და ლუნშანის ნამოსახლარები, ინის ეპოქის და ძვ. წ. IV-III სს ნამოსახლარები და კერემიკის გამოსაწვავი ღუმლები. დასავლეთ ჭოუს დროინდელი დაახლოებით 2 000 ორმო-სამარხი, ხანის ეპოქსი ათასზე მეტი ქვის აკლდამა და სხვ. 

## იხილეთ აგრეთვე
*ლუნმენი

## რესურსები ინტერნეტში
*Government website of Luoyang  
*World history Encyclopedia 

## ლიტერატურა
## სქოლიო
კატეგორია:ჩინეთის ქალაქები
რებეკა (ფილმი)

**რებეკა** () —  1940 წლის ამერიკული დრამატული შავ-თეთრი ფილმი. გადაღებულია რეჟისორ ალფრედ ჰიჩკოკის მიერ. „რებეკა“ მისი პირველი ამერიკული ფილმი იყო. მთავარ როლებს ასრულებდნენ ლორენს ოლივიე და ჯოან ფონტეინი

## ჯილდოები
ფილმი წარდგენილი იყო ოსკარის 6 ნომინაციაზე და მოიპოვა ორი: ოსკარი საუკეთესო სურათისთვის და ოსკარი საუკეთესო ოპერატურისთვის

## რესურსები ინტერნეტში
* 
* 
* 
* *Rebecca* გალერეა 
*
*

კატეგორია:1940 წლის ფილმები
კატეგორია:შავ-თეთრი ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:United Artists-ის ფილმები
კატეგორია:აშშ-ის ფილმების ეროვნული რეესტრის ფილმები
ჩუნციუს პერიოდი

მინი|მარცხნივ|300px|გაზაფხულ-შემოდგომის გვიანდელი პერიოდი
**ჩუნციუს პერიოდი** იგივე **გაზაფხულ-შემოდგომის პერიოდი** () - პერიოდი ჩინეთის ისტორიაში, რომელიც დაახლოებით მიესადაგება აღმოსავლეთ ჯოუს დინასტიის მმართველობის პირველ ნახევარს. (ძვ. წ. 771 - 403 წლები) ტერიტორიულად მიესადაგება ხუანხეს ალევიურ დაბლობს, შანდუნის ნახევარკუნძულს და ხანშუის ხეობას. მისი სახელი წარმოდგება *გაზაფხულის და შემოდგომის ანალებიდან*, რომელიც არის ძვ. წ. 722 - 479 წლებში ლუს სახელმწიფოს ისტორიის ქრონოლოგია, რომლის ავტორადაც ტრადიციულად კონფუცი ითვლება. პერიოდი შეიძლება დაიყოს სამ ქვე პერიოდად:
* **რეგიონული კულტურების ერა** (ადრეული): 771–643, ხუან-გუნის მმართველობის პერიოდი.
* **ხელყოფის ერა** (შუა): 643–546, ჯინსა და ჩუს შორის მშვიდობის პერიოდი.
* **რეფორმების ერა** (გვიანდელი): 546–403, ჯინის დანაწევრება.

## ლიტერატურა 
*
*
*
*

## რესურსები ინტერნეტში
* ჯოუს სახელმწიფოების მმართველები

## სქოლიო
კატეგორია:ჩინეთის ისტორია
კატეგორია:ჯოუს დინასტია
თანამეგობრობის თასი 2004

**თანამეგობრობის თასი 2004** — თანამეგობრობის თასის მეთორმეტე გათამაშება. ჩატარდა მოსკოვში 17-დან 25 იანვრამდე. გაიმარჯვა თბილისის „დინამომ“. მეორე ადგილზე გავიდა რიგის „სკონტო“.

## შედეგები 
### ჯგუფური ეტაპი 
#### ჯგუფი A 
#### ჯგუფი B 
#### ჯგუფი C 
#### ჯგუფი D 
### პლეი-ოფი 
#### მეოთხედფინალი 
----

----

----

#### ნახევარფინალი 
----

#### ფინალი 
## რესურსები ინტერნეტში 
* Кубок чемпионов Содружества - 2004. 
* КУБОК СОДРУЖЕСТВА 2004. Финал. 

2004
ერგონომიკა

**ერგონომიკა** ( + ) — მეცნიერება, რომლის მიზანია შეიქმნას ოპტიმალური სისტემა: „ადამიანი-მანქანა“ — ბიოლოგიის, ფიზიოლოგიის, ფუნქციონალური ანატომიის, ფსიქოლოგიისა და ტექნიკურ მეცნიერებათა თანამედროვე მიღწევების დახმარებით, გამოინახოს შრომისა და ყოფა-ცხოვრების ყველაზე უფრო კომფორტული პირობები; შეიქმნა 40-იანი წლების დამლევს ინგლისში.

## ეტიმოლოგია
პირველად გამოიყენა ვოიცეხ იასტშემბოვსკიმ.

## სქოლიო
კატეგორია:ერგონომიკა
სამაშველო ნავი

**სამაშველო ნავი** () — ალფრედ ჰიჩკოკის 1944 წლის ამერიკული შავ-თეთრი ფილმი მეორე მსოფლიო ომის თემაზე. ფილმი დაფუძნებულია ჯონ სტაინბეკის ნოველაზე. „სამაშველო ნავი“ წარდგენილი იყო ოსკარის ნომინაციებზე: ოსკარი საუკეთესო რეჟისორისთვის, ოსკარი საუკეთესო ოპერატურისთვის და ოსკარი საუკეთესო ორიგინალური სცენარისთვის.

## რესურსები ინტერნეტში
* 
* 
* *სამაშველო ნავი*, გალერეა 

კატეგორია:1944 წლის ფილმები
კატეგორია:შავ-თეთრი ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:ფილმები მეორე მსოფლიო ომის შესახებ
თოკი (ფილმი)

**თოკი** () —  ალფრედ ჰიჩკოკის პირველი ფერადი ფილმი. გადაღებულია 1948 წელს ამავე სახელწოდების პიესის მიხედვით. მთავარ როლს ჯეიმზ სტიუარტი ასრულებს.

## რესურსები ინტერნეტში
* 
* 
* 
* 
*
*
* ფილმის ასი კადრი 
* *თოკი*, გალერეა 

## სქოლიო
კატეგორია:1948 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:კრიმინალური ფილმები
ფანჯარა ეზოს მხარეს (ფილმი)

**ფანჯარა ეზოს მხარეს** () —  ალფრედ ჰიჩკოკის დეტექტიური ჟანრის ფილმი. გადაღებულია 1954 წელს ამავე სახელწოდების ნოველის მიხედვით. მთავარ როლებს ჯეიმზ სტიუარტი და გრეის კელი ასრულებენ. ფილმი წარდგენილი იყო ოსკარის ოთხ ნომინაციაზე: ოსკარი საუკეთესო რეჟისორისთვის, ოსკარი საუკეთესო ადაპტირებული სცენარისთვის, ოსკარი საუკეთესო ოპერატურისთვის და ოსკარი საუკეთესო ხმის შერევისთვის. 1997 წლიდან შეტანილია ფილმების ეროვნულ რეესტრში.

## სიუჟეტი
ფოტოგრაფმა ჯეფ ჯეფრიზმა ფეხი მოიტეხა და იძულებულია სახლში იყოს. ის თავს იმით ირთობს, რომ შიდა ეზოში გამავალი ფანჯრიდან მეზობლების ყოველდღიურ ცხოვრებას უთვალთვალებს. ერთ-ერთი მეზობლის საეჭვო ქცევას ჯეფი მიჰყავს დასკვნამდე, რომ მან შესაძლოა ცოლი მოკლა. ჯეფი სახლიდან გაუსვლელად იწყებს გამოძიებას, რაშიც შეყვარებული ეხმარება.

## რესურსები ინტერნეტში 
*
* 
* 
* 
* 
*
*
*
*
*
*ლიტაგორას კინო ესსე ფილმზე.  

კატეგორია:1954 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:დეტექტიური ფილმები
კატეგორია:მოთხრობებზე დაფუძნებული ფილმები
თავბრუსხვევა (ფილმი)

**თავბრუსხვევა** () — ალფრედ ჰიჩკოკის ფსიქოლოგიური თრილერი. გადაღებულია 1958 წელს. მთავარ როლებს ჯეიმზ სტიუარტი და კიმ ნოვაკი ასრულებენ. ფილმს გამოსვლისას დიდი კომერციული წარმატება არ ჰქონია და კრიტიკამ განსხვავებულად შეაფასა, თუმცა დღეს ის ჰიჩკოკის ერთ-ერთ შედევრად მიიჩნევა.

## გადაღება 
ჰიჩკოკს სურდა ბუალო-ნერსეჟაკის რომანის, „ის, რომელიც არ იყო“ ეკრანიზაცია, თუმცა საავტორო უფლებების შესყიდვა მას რამდენიმე საათით დაასწრო ანრი-ჟორჟ კლუზომ, რომელმაც ფილმი „ეშმაკები“ გადაიღო. ჰიჩკოკმა ფრანსუა ტრიუფოსთან ინტერვიუში განაცხადა, რომ შემდგომში ტომ ნერსეჟაკმა სპეციალურად ჰიჩკოკისთვის დაწერა ისტორია, რომელსაც დაეფუძნა ფილმი „თავბრუსხვევა“, მაგრამ შემდგომში ეს უარყო თავად ნერსეჟაკმა.

## რესურსები ინტერნეტში 
* 
* 
* 
* 
* 
* 
* 
* მაშინ და ახლა, სან-ფრანცისკოს ადგილები, სადაც გადაღებულია „თავბრუსხვევა“ 
* *თავბრუსხვევა*, გალერეა 

კატეგორია:1958 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:ფრანგულ რომანებზე დაფუძნებული ფილმები
ქართული ზმნის პარადიგმა

**ქართული ზმნის პარადიგმა** მრავალფეროვანია და რთული, ისევე როგორც ქართული ზმნა. ქართულ ზმნას მეცნიერულ სიბრტყეზე ყოველთვის მრავალი მეცნიერი იკვლევდა. თუმცა ამ მრავალსაუკუნოვანი კვლევის შედეგი მაინც არაა მკაფიო, ე.ი. ზმნის უღვლილების ცხრილი ჯერ კიდევ არაა ბოლომდე დაზუსტებული.

არსებობს მწკრივებისა და სერიების ვარიანტი. პარადიგმის შედგენისთვის ქართულ ზმნას ოთხ ჯგუფად ყოფენ: გარდამავალი, გარდაუვალი, ინვერსიულია და საშუალო. თითოეულ ჯგუფს აქვს თავიანთი წესები უღვლილებისთვის.

## უღვლილება გარდამავალი ზმნებისთვის
### I სერია
პირველ სერიაში(ახლანდელი , მომავალი) სუბიექტი სახელობით ბრუნვაშია და პირდაპირი და ირიბი ობიექტი არის მიცემით ბრუნვაში. პირველი პირის სუბიექტი ვ- პრეფიქსით აღინიშნება.
ვაუღლოთ (ა)შენება.

**მომავალი დრო** 

ზმნისწინი *ა-* ჩნდება:

### II სერია(აორისტი)
ზმნისწინი წარმოდგენილია, თემის ნიშანი არა:

### III სერია
ზმნისწინი არის; თემის ნიშანიც არის რადგან ხმოვანია ფუძეში და თემის ნიშანი კი -ებ-.

## სქოლიო
კატეგორია:გრამატიკა
კატეგორია:ზმნა
კატეგორია:ქართული ენა
ფსიქო (ფილმი)

**ფსიქო** () (აგრეთვე შეიძლება ითარგმნოს როგორც *ფსიქოზი*, ან *გიჟი*) — ალფრედ ჰიჩკოკის ფსიქოლოგიური თრილერი. გადაღებულია 1960 წელს მინიმალური დანახარჯებით.  როლებს ასრულებენ ჯენეტ ლი, ვერა მაილზი და ენტონი პერკინსი. 1992 წლიდან ფილმი შეყვანილია ფილმების ეროვნულ რეესტრში.

ფილმი დაფუძნებულია რეალურად არსებული მკვლელის, ედ გეინის ისტორიაზე. ფილმი კომერციულად წარმატებული იყო და ჰიჩკოკის საუკეთესო ნამუშევრად ითვლება. გადაღებებისას ჰიჩკოკმა რამდენიმე შინაარსობრივ და ტექნიკურ ნოვაციას მიმართა. მთავარი გმირი ფილმის პირველ მესამედში იღუპება, ხოლო შხაპის სცენა კინოს ისტორიაში ყველაზე ხშირად განხილულ სცენად იქცა.

1998 წელს გამოვიდა ფილმის ახალი ვერსია, რომელიც ზუსტად იმეორებს წინამორბედის სიუჟეტს. მიუხედავად იმისა, რომ მასში მოვლენები გადმოტანილია ახალ დროში, მასში ასევე მეორდება ორიგინალური ფილმის კადრირება.

## როლებში
*ენტონი პერკინსი — ნორმან ბეიტსი
*ვერა მაილზი — ლილა კრეინი
*ჯენეტ ლი — მარიონ კრეინი

## ჯილდოები
„ფსიქო“ წარდგენილი იყო ოსკარის ოთხ ნომინაციაზე: ოსკარი საუკეთესო რეჟისორისთვის, ოსკარი საუკეთესო ოპერატურისთვის, ოსკარი საუკეთესო მსახიობი ქალისთვის მეორეხარისხოვან როლში, ოსკარი საუკეთესო კოსტუმების დიზაინისთვის. ჯენეტ ლიმ მოიგო ოქროს გლობუსი ქალის მეორეხარისხოვანი როლის შესრულებისთვის.

## რესურსები ინტერნეტში
* 
*
*
*
*
*
*
*
*
* გალერეა 
* ფსიქოს სერიის ფილმები  (ინგლისური)

## სქოლიო
კატეგორია:1960 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:შავ-თეთრი ფილმები
კატეგორია:წიგნებზე დაფუძნებული ფილმები
კატეგორია:აშშ-ის ფილმების ეროვნული რეესტრის ფილმები
აგლუტინაცია

საკუთარი სახელი **აგლუტინაცია** შეიძლება აღნიშნავდეს:

* აგლუტინაცია ბიოლოგიაში — სხვადასხვა ნაწილაკების — სისხლის ფორმიანი ელემენტების (განსაკუთრებით წითელი ბურთულების — ერითროციტების), სისხლში შეწონილი ბაქტერიებისა და სხვათა გუნდებად შეწებება და დალექვა.
* აგლუტინაცია ენათმეცნიერებაში — აფიქსის მექანიკური დაკავშირება სიტყვის ზირთან ან ფუძესთან.
ლენინგრადი (ჯგუფი)

**ლენინგრადი** (, ასევე ცნობილი სახელწოდებით „დაჯგუფება ლენინგრადი“, Группировка Ленинград) — ჯგუფი სანქტ-პეტერბურგიდან. გამორჩეულია სიმღერებით, სადაც გამოიყენება უცენზურო სიტყვები და საყოფაცხოვრებო თემატიკა. კოლექტივის მუსიკაში გამოიყენება ჩასაბერი ინსტრუმენტების დიდი რაოდენობა - საყვირი, საქსოფონი და სხვები. კოლექტივის ლიდერი და იდეოლოგია სერგეი შნუროვი - შემადგენლობა დრო და დრო იცვლება, თუმცა შნუროვი მის უცვლელ წევრად რჩება.

## დისკოგრაფია 
;სტუდიური ალბომები

* Пуля (1999) 
* Мат без электричества (1999)
* Дачники (2000)  
* Маде ин жопа (2001)  
* Пуля + (2001)  
* Пираты XXI века (2002)  
* Точка (2002)  
* Для миллионов (2003) 
* Бабаробот (2004) 
* Huinya (2005) — ჯგუფებთან The Tiger Lillies და Мистерия звука & ШнурОК
* Хлеб (2005) — ჯგუფთან Мистерия звука & ШнурОК
* Бабье лето (2006) — ჯგუფთან Мистерия звука & ШнурОК
* Аврора (2007) — ჯგუფთან Мистерия звука & ШнурОК
* Хна (2011)

## რესურსები ინტერნეტში
* ოფიციალური საიტი 
* 
* 

კატეგორია:რუსული როკ-ჯგუფები
ალფრედ ფილიპსონი

**ალფრედ ფილიპსონი** ( დ. 1 იანვარი, 1864, ბონი — გ. 28 მარტი, 1953, ბონი) — გერმანელი გეოგრაფი და გეოლოგი. ფერდინანდ რიხტჰოფენის მოწაფე. 

დაიბადა ქალაქ ბონში, მამამისის რაბინის ლუდვიგ ფილიპსონის ოჯახში. განათლება მიიღო ბონისა და ლაიფციგის უნივერსიტეტებში. იყო ბერნის (1904–1906), ჰალეს (1906–1911), ბონის (1911–1929) უნივერსიტეტების პროფესორი.

1892 წელს ქალაქ ბონში გახდა პრივატ-დოცენტი, ხოლო შვიდი წლის შემდეგ პროფესორის ასისტენტი. 1904 წელს ბერნში დაინიშნა გეოგრაფიის პროფესორად. იმოგზაურა იტალიაში, საბერძნეთში, თურქეთსა და მცირე აზიაში. აქვს გამოკვლევები ზოგად ფიზიკურ გეოგრაფიაში, კერძოდ ევროპის, ხმელთაშუაზღვისპირეთის ფიზიკურ გეოგრაფიასა და გეომორფოლოგიაში. მნიშვნელოვანი გამოკვლევები ეკუთვნის აგრეთვე გეოლოგიაში. 

მეორე მსოფლიო ომის დროს იმყოფებოდა გერმანელ ფაშისტთა მიერ მოწყობილ ბანაკში, სადაც საკუთარი გამოკვლევების შედეგად დაწერა მემუარები.

## თხზულებები
*Studien über Wasserscheiden, Berlin, 1886; 
*Der Peloponnes, ib. 1892; Europa (with Neumann), Leipzig, 1894; 
*Thessalien und Epirus, Berlin, 1897; 
*Beiträge zur Kenntnis der Griechischen Inselwelt, Gotha, 1901; 
*Das Mittelmeergebiet, Leipzig, 1904. 
*He also published essays in the technical journals, such as Das fernste Italien. Geographische 
*Reiseskizzen und Studien, Leipzig, 1925, and Apulien, Netherlands, 1937. 

## რესურსები ინტერნეტში
*ალფრედ ფილიპსონი  

## ლიტერატურა 
## სქოლიო
კატეგორია:გერმანელი გეოგრაფები
კატეგორია:გერმანელი გეოლოგები
კატეგორია:ბონში დაბადებულები
ინოცერამები

**ინოცერამები** () — მოლუსკების ნამარხი გვარი ორსაგდულიანების კლასისა. მიეკუთვნება ინოცერამიდების ოჯახს. ინოცერამების სახეობები მთელ მსოფლიოში ფართოდ გავრცელდა ცარცული პერიოდის დროს. მისი მრავალი მაგალითი გამოვლინებულია ჩრდილოეთ ამერიკაში. დიდი რაოდენობით გვხვდება ასევე ცარცულ გალტ-კლეიში, რომელიც საფუძვლად უდევს ქალაქ ლონდონს. ნამარხი ინოცერამების სხვა პუნქტები არსებობს აგრეთვე ვუნკუვერში, ბრიტანეთის კოლუმბიაში, კანადაში, აშშ-ში (ტეხასი, ტენესი, კალიფორნია), ალასკაში, ესპანეთში, საფრანგეთსა და გერმანიაში.

## რესურსები ინტერნეტში
*  The Paleontology portal fossil picture of Inoceramus
*  cretaceousfossils.com : *Inoceramus dimidius*
*  cretaceousfossils.com : *Inoceramus perplexus*
*  Upper Cretaceous Bivalvia of Alabama 

კატეგორია:ორსაგდულიანები
ქაინდის მყინვარი

**ქაინდის მყინვარი** () — ხეობის ტიპის მყინვარი ცენტრალურ ტიან-შანში, ყირგიზეთში. სიგრძე 25,8 კმ, ფართობი 107,4 კმ². მყინვარის ბოლო მდებარეობს 3400 მ სიმაღლეზე, ხოლო უმაღლესი ნაწილი 5720 მ-ზე. კვების არე იკავებს ორ ფართო ცირკს. ფირნის ხაზი მდებარეობს ზღვის დონიდან 4440 მ-ზე. ქაინდის მყინვარი დასაბამს აძლევს მდინარე სარი-ჯაზის შენაკადს — ქაინდის. მყინვარი პულსაციური კლასისაა, ახასიათებს უკუსვლა.

## სქოლიო
კატეგორია:ყირგიზეთის მყინვარები
ფონა

საკუთარი სახელი **ფონა** შეიძლება აღნიშნავდეს:

* ზემო ფონა - სოფელი ლაგოდეხის მუნიციპალიტეტში
* ქვემო ფონა - სოფელი ლაგოდეხის მუნიციპალიტეტში
* ფონა - სოფელი ხარაგაულის მუნიციპალიტეტში
ჩეჩნეთის რესპუბლიკა იჩქერიის სახელმწიფო ჰიმნი

## ჰიმნის ტექსტი  (ჩეჩნურად)
**Jōƶalla ya mârşuō**

Bűsanna buorz yexkaş düniençu dövlla txuo,
Jűranna luom uġuş txaņ ċeraş texkina.
Lailaha illAllah

Ärzuonīņ bannаşkaẋ nānuоşa daqīna, 
Tarxaş thieẋ duoy ẋīzuōņ dayşa txuo jāmīna.
Lailaha illAllah

Xalq̇ana, maxkana nānuoşa qöllina, 
Cärşinna ieşnaçuоẋ, mayra djahittina.
Lailaha illAllah

Lāmanaņ lēçarçī mârşuōnieẋ qiīna,  
Xaluōniex, buōxamiex kurra çiеqdīlina. 
Lailaha illAllah

Mōqazaņ lāmanaş daş xilla lālarax,
Dāxarieẋ, q̇īsamieẋ yâẋ uoẋa djalur yâc!
Lailaha illAllah

Buos järƶa va lâtta molxanax lielxarax, 
Txēşaņ sī döxkina, txuo lätta dörzur dâc. 
Lailaha illAllah

Txuo ċq̇ā a cẋanniena q̇ârdella sovcur dâc,
Jōƶalla ya mârşuō – şinniex cẋaə yuoqqur yu!
Lailaha illAllah

Yiƶаraşa txaņ çövnaş ēşarşca yierzayuo, 
Ẋomsarçu bjärgaşa ẋünarşna ġittaduo.
Lailaha illAllah

Macalluō ẋovzadaẋ, ōramaş duur du, 
Ẋuogalluō txaş bjârzdaẋ, bēcaņ txi mīr du!
Lailaha illAllah

Bűsanna buorz yexkaş düniençu dövlla du,
Xalq̇ana, maxkana, Dalla a müthaẋ du.
Lailaha illAllah

## ტრანსკრიფცია
'**ოჟალა ია მარშო **

ბჳსანა ბორზ ეხკაშ დჳნენჩუ დევლა თო
ჳრანნა ლომ უღუშ თან წერაშ ტეხკანა
ლა ილ-ლაჰა ილლა `ლ-ლაჰ!

ჱრზონჲნ ბანნაშკაჰ ნანუშა დაკჰჲნა,
ტარხაშ თელ დოჲ ყიჲზო დაჲშა ამიჲნა
ლა ილ-ლაჰა ილლა `ლ-ლაჰ!

ხალყანა, მახქანა ნანუშა ჴოლინა
წჱრშინა ეშნაჩოხ, მჱრა დაჰიტინა
ლა ილ-ლაჰა ილლა `ლ-ლაჰ!

ლამანან ლეჩარჩიჲ მარშონეჰ ჴიჲნა,
ხალონეხ, ბოხამეხ კურა ჩეჴდიჲლინა
ლა ილ-ლაჰა ილლა `ლ-ლაჰ!

მოჴაზა ლამანაშ დაშ ხილა ლალარახ,
დახარიაჰ, ყისამიაჰ, იაჰ ოხა დალურ იაც!
ლა ილ-ლაჰა ილლა `ლ-ლაჰ!

ბოს ჱრჟა ვა ლათა, მოლხანახ ლელხარახ,
თეშან სიჲ დოხკინა, თო ლჱთა დორზურ დაც
ლა ილ-ლაჰა ილლა `ლ-ლაჰ!

თჰო წყა აცანინნა ყარდელა სოვცურ დაც,
ოჟალა ჲა მარშო, შინეხ წყა იუჴურ ჲუ?
ლა ილ-ლაჰა ილლა `ლ-ლაჰ!

იჲჟარშა თჰან ჩევნაშ ეშარშცა ერზაიო,
ჰომსარჩუ ბარგაშა ჰნარშნა ღითადო
ლა ილ-ლაჰა ილლა `ლ-ლაჰ!

მაცალო ჰოუზადაჰ, ორამაშ დუურ დუ,
ჰოგალო თჱშ ბარზაჰ ბეცან თინ მიჲრა დუ!
ლა ილ-ლაჰა ილლა `ლ-ლაჰ!

ბჳსანნა ბორზ ეხკაშ დჳნენჩუ დევლლა დუ
ხალყანა, მახქანა, დალლა მუთაჰ დუ
ლა ილ-ლაჰა ილლა `ლ-ლაჰ!

## თარგმანი
##### სიკვდილი ან თავისუფლება 

იმ ღამეს ვიშვით როცა ლეკვებს ყრიდა ძუ მგელი,
დილით დაგვარქვეს სახელები ლომის ღრიალში,
მთის არწივების საბუდარში გვზრდიდნენ დედები,
კლდეებზე ჯირითს გვასწავლიდნენ გმირი მამები,
ამ მიწა-წყლისთვის,მამულისთვის გვზარდეს დედებმა.
და განსაცდელში ჩვენ სამშობლოს მტკიცედ დავიცავთ,
მთის თავისუფალ არწივებთან ერთად დავზრდილვართ, 
სიძნელეები ღირესეულად დაგვიძლევია.
ეს გრანიტის ტყე,ტყვიასავით დადნება უმალ,
ვიდრე ბრძოლაში დავკარგავდით კაცურ ღირსებას,
უმალ გასკდება დედამიწა მზის სიმხურვალით,
ვიდრე მიწაში ჩავიდოდეთ სულ გაყინულნი.
ქედს არ მოვიხრით არასოდეს არვის წინაშე, 
ჩვენ ერთი გზა გვაქ : სიკვდილი ან თავისუფლება! 
ჭრილობებს დები,სიმღერებით მოგვიშუშებენ, 
ხოლო სატრფონი აღგვანთებენ ისევ საომრად, 
ხის ფესვებს დავღრღნით,შიმშილმა თუ შემოგვიტია, 
ცვარ-ნამს შევსრუტავთ,წყურვილმა თუ დაგვრია ხელი, 
იმ ღამეს ვიშვით, როცა ლეკვებს ყრიდა ძუ მგელი, 
უფალს,ჩვენს მოდგმას,ჩვენ მიწა-წყალს ვემსახურები.

## რესურსები ინტერნეტში  
* Download in Mp3
*MP3 File 

კატეგორია:ეროვნული ჰიმნები
ჩიტები (ფილმი)

**ჩიტები** () —  ალფრედ ჰიჩკოკის 1963 წლის მისტიკური თრილერი. მთავარ როლს ასრულებს ტიპი ჰედრენი. ფილმი ჰიჩკოკის შემოქმედებაში საეტაპო იყო. ეს იყო მისი უკანასკნელი კომერციული წარმატება იყო. ამავდროულად, „ჩიტები“ ბოლო ფილმი იყო, რომელზეც ჰიჩკოკი მის ძველ გუნდთან (ოპერატორი, კომპოზიტორი და სხვ) ერთად მუშაობდა. მის შემდეგ ჰიჩკოკმა რამდენიმე უმნიშვნელო ფილმი გადაიღო.

## სიუჟეტი
მელანი დენიელსი (ტიპი ჰედრენი) ჩიტების მაღაზიაში მიჩს (როდ ტეილორი) გაიცნობს, რომელსაც სურს, მის დას, ქეთის ჩიტები უყიდოს. მელანის მიჩი მოეწონება და მის სანახავად ჩავა კალიფორნიის ერთ-ერთი პროვინციულ დაბაში. მიჩისკენ ნავით მიმავალს თავს თოლია დაესხმება. მელანი მაინც დარჩება სოფელში და ქეთის დაბადების დღეს ესწრება, რომელსაც ეზოში აღნიშნავენ. დღესასწაულის დროს თოლები უკვე ბავშვებსაც დაესხმიან თავს. ოჯახის წევრები სახლს შეაფარებენ თავს. მელანი წასვლას აპირებს, თუმცა ქეთი მას დარჩენას შესთავაზებს. ამ დროს მათ კვლავ თავს ესხმიან, ამჯერად პატარა ჩიტები. ისინი ბუხრის გავლით შეფრინდებიან სახლში. მეორე დღეს მიჩის დედა, ლიდია (ჯესიკა ტენდი) მეზობელთან გარბის დახმარების სათხოვნელად, მაგრამ აღმოაჩენს, რომ ჩიტები მეზობლის სახლსაც დასხმიან თავს, მეზობელი კი მკვდარია და თვალები ამოჭმული აქვს. მელანი კი ქეთის მიაკითხავს სკოლაში, რათა ის შესაძლო საფრთისგან დაიცვას. მელანი და სკოლის მასწავლებელი, ენი ჰეივურთი (სუზან პლეშიტი), რომელიც მიჩის ყოფილი შეყვარებულია, ცდილობენ ჩიტებისთვის შეუმჩნევლად გაიყვანონ ბავშვები სკოლიდან, თუმცა ვერაფერს მოახერხებენ და ჩიტები სკოლის მოსწავლეებს თავს დაესხმიან.

ამის შემდეგ თოლები დაბის ცენტრში ბენზინგასამართ სადგურზე მდგომ ადამიანს შეტევენ, ბენზინი დაისხმება, ქუჩას გადაკვეთს და მიაღწევს ადამიანამდე, რომელიც სიგარას ეწევა. კაცი ასანთს დააგდებს და აფეთქება მოხდება. დაის მოსახლეობა პანიკაში ვარდება. მელანი ტელეფონის ჯიხურს შეაფარებს თავს, მაგრამ ჩიტების აგრესია იზრდება და ისინი უკვე ჯიხურის შუშის კედლებს უტევენ. მელანის იხნის მიჩი. ის ქალს ჯიხურიდან ბარში გაიყვანს. სწორედ ბარს აფარებენ თავს დაბის ქალები და ბავშვები. ბარში მყოფი ქალი ყველაფერში მელანის დაადანაშაულებს, რადგან სწორედ მისი გამოჩენის შემდეგ დაიწყო აუხსნელი მოვლენები.

ჩიტები დროდადრო მშვიდდებიან. მიჩი და მელანი დროს იხელტებენ, ბარს დატოვებენ, და ქეთის მიაკითხავენ, რომელიც ენის სახლშია. ისინი ნახავენ, რომ ენი მკვდარია, ქეთის წაიყვანენ და თავს შეაფარებენ მიჩის სახლს, რომელსაც ყველა შესასვლელს დაუგმანავენ. ბოლო შეტევას ჩიტები სწორედ აქ მოაწყობენ, ისინი სხვენში ასულ მელანის დაესხმიან თავს. მარტო დარჩენილი მელანი ვერც ჩიტების მოგერიებას მოახერხებს და ვერც ოთახიდან გავა, მაგრამ მას სიკვდილისგან კვლავ მიჩი იხსნის.

მეორე დილით ჩიტები მშვიდად არიან. ოთხოვენი, მიჩი, მელანი, ლიდია და ქეთი მანქანაში ჩასხდებიან და გაემგზავრებიან. გარშემო კი ყველგან ჩიტები არიან.

## რესურსები ინტერნეტში
* გალერეა 
* ფილმის სრული სკრიპტი
* ფილმის პოსტერი 

### მონაცემთა ბაზები
* 
* 
* 
* 

### რეცენზიები
*
*
*
*
*
*

### აუდიო
*Radio Memories : *The Birds* with Herbert Marshall (July 20, 1953)
*Radio Nostalgia Network: *Escape*: "The Birds" (July 10, 1954)

კატეგორია:1963 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:რომანებზე დაფუძნებული ფილმები
კატეგორია:საშინელებათა ფილმები
კატეგორია:აშშ-ის ფილმების ეროვნული რეესტრის ფილმები
The Adventures of Rain Dance Maggie

**The Adventures of Rain Dance Maggie** — პირველი სინგლი ჯგუფ Red Hot Chili Peppers-ის ალბომიდან ''I'm With You''. იგი გამოიცა 2011 წლის 18 ივლისს ევროპის სხვადასხვა ქვეყანაში, ხოლო აშშ-ში - ოთხი დღის შემდეგ. რადიოეთერში სიმღერამ გაიჟღერა 2011 წლის 15 ივლისს. ბილბორდის ჩარტში გამოსვლიდან მესამე კვირაში სიმღერა იმყოფებოდა #1 პოზიციაზე.

17 აგვისტოს ოფიციალურად გამოვიდა სიმღერის მუსიკალური ვიდეო, გადაღებული კალიფორნიაში, ერთ-ერთი შენობის სახურავზე.

## სიმღერების სია 
;კომპაქტ დისკი 
# The Adventures of Rain Dance Maggie – 4:43

* კომპაქტ დისკის ვერსიას ასევე ახლავს ჯგუფის ლოგო სტიკერის სახით

;რადიო პრომო სინგლი (საცდელი, ლურჯი ფერის ასლი)
# The Adventures of Rain Dance Maggie – 4:42

;ბრიტანული პრომო სინგლი 1
# The Adventures of Rain Dance Maggie (ალბომის ვერსია) – 4:42
# The Adventures of Rain Dance Maggie (ბრიტანული რადიოს სინგლი) – 3:58

;ბრიტანული პრომო სინგლი 2
# The Adventures of Rain Dance Maggie (ბრიტანული რადიოს სინგლი) – 3:58

## სქოლიო 
კატეგორია:Red Hot Chili Peppers-ის სიმღერები
კატეგორია:2011 წლის სიმღერები
კატეგორია:2011 წლის სინგლები
რიჩარდ ფოსტერ ფლინტი

**რიჩარდ ფოსტერ ფლინტი** ( დ. 1 მარტი 1902, ჩიკაგო — გ. 6 ივნისი 1976, ნიუ-ჰეივენი, აშშ) — ამერიკელი გეოლოგი. ძირითადად მუშაობდა მეოთხეული გეოლოგიის მიმართულებით.   

## ბიოგრაფია
რიჩარდ ფოსტერ ფლინტმა მიიღო ფილოსოფიის დოქტორის ხარისხი ჩიკაგოს უნივერსიტეტში 1925 წელს. ასწავლიდა იელის უნივერსიტეტში (1945 წლიდან გეოლოგიის პროფესორი), 1950 წელს აირჩიეს გეოქრონომეტრიული ლაბორატორიის კავშირის თავმჯდომარედ. 1937 წელს მონაწილეობდა ლუიზ არნერ ბოიდის ამერიკულ არქტიკულ ექსპედიციაში როგორც უფროსი მეცნიერ-თანამშრომელი, 1946 წლიდან აშშ-ის გეოლოგიური სამსახურის უფროსი გეოლოგია. 

რიჩარდ ფლინტი მონაწილეობდა მისურის, კენტუკის, ილინოისისა და კონექტიკუტის შტატების გეოლოგიურ აგეგმვაში. ფლინტი ჩრდილოეთ ამერიკის არქტიკული არეების გეოლოგიის საყოველთაოდ აღიარებული ავტორიტეტია. იყო ჩრდილოეთ ამერიკის მეოთხეულის პალეოგეოგრაფიული რუკების შედგენის კომიტეტის თავმჯდომარე (გამოიცა 1945 წ.).

## სქოლიო
კატეგორია:ამერიკელი გეოლოგები
A Dramatic Turn of Events

***A Dramatic Turn of Events*** — ამერიკული პროგრესული როკ-ჯგუფ Dream Theater-ის მეთერთმეტე სტუდიური ალბომი. იგი გამოიცა 2011 წლის 12 სექტემბერს მსოფლიოს მასშტაბით, ხოლო შემდეგ დღეს შეერთებულ შტატებში, ლეიბლზე Roadrunner Records. ალბომის პროდიუსერია ჯგუფის წევრი, გიტარისტი ჯონ პეტრუჩი. ეს არის Dream Theater-ის პირველი ალბომი, ჩაწერილი მაიკ მანჯინის მონაწილეობით, მას შემდეგ, რაც კოლექტივი მაიკ პორტნოიმ დატოვა. სიმღერა „On the Backs of Angels“ გამოცემული იყო ალბომის ჩაწერამდე.

## სიმღერების სია 
## ჩარტები
## სქოლიო 
კატეგორია:2011 წლის ალბომები
კატეგორია:Dream Theater-ის ალბომები
აგლუტინაცია (ენათმეცნიერება)

**აგლუტინაცია** — აფიქსის მექანიკური დაკავშირება სიტყვის ძირთან ან ფუძესთან. აგლუტინაციის დროს ერთი აფიქსი გამოხატავს მხოლოდ ერთ გრამატიკულ კატეგორიას და ყოველ გრამატიკულ მნიშვნელობას მუდამ გარკვეული აფიქსი გადმოსცემს. აფიქსი ორგანულად არ ერწყმის არც ძირს, არც წინამავალ და არც მომდევნო აფიქსს: სიტყვა - ფორმა ადვილად იშლება შემადგენელ ნაწილებად. ყველა ცვლილება, რაც მორფემათა საზღვარზე ხდება (ფუძის კუმშვა ან კვეცა, აფიქსური ელემენტის ხმოვნის ან თანხმოვნის შეცვლა), ექვემდებარება ამა თუ იმ ენისათვის დამახასიათებელ წმინდა ფონეტიკურ კანონზომიერებას.

აგლუტინაციის პრინციპის მიხედვით ქართულ ენაში იწარმოება: სახელებში- ბრუნვა, რიცხვის კატეგორიები (მაგალითად, კაც-ი; აფიქსი -ი სახელობითი ბრუნვის ნიშანია; კაც-ებ-ს, -ებ- მრავლობითი რიცხვის, ხოლო -ს მიცემითი ბრუნვის ნიშანია), ზმნებში- პირი, დრო, რიცხვი, კილო, გვარი, თემა, კაუზატივი და სხვა. მაგალითად, ზმნაში *ვ-წერ-დი-თ*, ვ პირველი სუბიექტური პირის, -დ- ნამყო უსრული დროის, ხოლო -თ მრავლობითი რიხცვის ნიშნებია.

ენათა მორფოლოგიური კლასიფიკაციის დროს აგლუტინაცია მიჩნეულია ერთ-ერთ საკლასიფიკაციო ნიშნად.

## იხილეთ აგრეთვე 
*აგლუტინაციური ენები

## ლიტერატურა 
კატეგორია:ენათმეცნიერება
ლევ რუხინი

**ლევ ბორისის ძე რუხინი** ( დ. 16 ოქტომბერი 1912, მოსკოვი — გ. 8 სექტემბერი 1959, ლენინგრადი) — რუსი გეოლოგი. გეოლოგია-მინერალოგიის მეცნიერებათა დოქტორი (1944), 1945 წლიდან სანქტ-პეტერბურგის უნივერსიტეტის პროფესორი. სკკპ წევრი 1941 წლიდან.

1933 წელს დაამთავრა ლენინგრადის უნივერსიტეტი. 1943 წელს 31 წლის ასაკში დაიცვა სადოქტორო დისერტაცია. ლევ რუხინის ძირითადი შრომები მიეძღვნა ლითოლოგიასა და პალეოგეოგრაფიას. დანალექი ქანების კვლევების შედეგად ერთ-ერთმა პირველმა გამოიყენა სტატისტიკური მეთოდი. უძველესი გენეზისის ქვიშების დასადგენად რუხინმა საფუძველი ჩაუყარა გრანულომეტრიული შედგენილობის შესწავლის საქმეს. შრომაში „ლითოლოგიის საფუძვლები“ რუხინმა განიხილა დანალექი ქანების განვითარების სტადიები და პირობები. ლევ რუხინი ტრაგიკულად დაიღუპა საგზაო-სატრანსპორტო შემთხვევის დროს, ვასილევსკის კუნძულის მე-16 ხაზზე, ლენინგრადში, 47 წლის ასაკში. მისი სახელობისაა კონცხი კუნძულ ჯექსონზე. დაკრძალულია სერაფიმოვის სასაფლაოზე. დაჯილდოებულია საპატიო ნიშნის ორდენითა და მედლებით.

## თხზულებები
* Гранулометрия и генезис песков, ч. 1—2, Л., 1944;
* Справочное руководство по петрографии осадочных пород, т. 1, Л., 1958;
* Основы общей палеогеографии, Л., 1959.

## რესურსები ინტერნეტში
## ლიტერატურა
* Вассоевич Н. Б., Памяти профессора Л. Б. Рухина, "Уч. записки ЛГУ. Сер. геологических наук", 1962, № 310, в. 12.

კატეგორია:საბჭოთა გეოლოგები
კატეგორია:რუსი გეოლოგები
კატეგორია:გეოლოგიურ-მინერალოგიურ მეცნიერებათა დოქტორები
კატეგორია:საპატიო ნიშნის ორდენის კავალრები
კატეგორია:მოსკოვში დაბადებულები
კატეგორია:სანქტ-პეტერბურგში გარდაცვლილები
გაზაფხულის და შემოდგომის ანალები

**გაზაფხულის და შემოდგომის ანალები** - ლუს სახელმწიფოს ისტორიის ძვ. წ. 722-481 წლების ოფიციალური ქრონოლოგია. ეს არის უძველესი ჩინური ტექსტი, რომელიც ეყრდნობა ანალების პრინციპებს. ტექსტი არის ძალიან მოკლე, ყველა მისი კომენტარის გათვალისწინებით 16 000 სიტყვისგან შედგება. ამის გამო, ტექსტის გააზრება შესაძლებელია მხოლოდ კომენტარების საშუალებით, განსაკუთრებით გამორჩეულია ძოს კომენტარები.

მისი შექმნა ტრადიციულად მიეწერება კონფუცის. ის არის ჩინური ხუთი კლასიკიდან ერთ-ერთი. 

## წყაროები
*Cheng, Anne (1993). "Ch'un ch'iu 春秋, Kung yang 公羊, Ku liang 榖梁 and Tso chuan 左傳", pp.&nbsp;67–76 in Loewe, Michael (ed.) "Early Chinese Texts: A Bibliographical Guide", (Early China Special Monograph Series No. 2), Society for the Study of Early China, and the Institute of East Asian Studies, University of California, Berkeley, ISBN 1-55729-043-1

## რესურსები ინტერნეტში

ორიგინალური ტექსტები ჩინური ვიკიწყაროდან (維基文庫) :
**春秋左氏傳 (გაზაფხულის და შემოდგომის ანალები - ძოს კომენტარები)**
**春秋公羊傳 (გაზაფხულის და შემოდგომის ანალები - გონგიანგის კომენტარები)**
**春秋穀梁傳 (გაზაფხულის და შემოდგომის ანალები - გულიიანგის კომენტარები)**

*გაზაფხულის და შემოდგომის ანალების სრული ტექსტი (ჩინურად)
*ჩინური ლიტერატურა - გაზაფხულის და შემოდგომის ანალები Chinaknowledge.de

კატეგორია:ჩინეთის ისტორია
კატეგორია:ჩინური კლასიკური ტექსტები
კატეგორია:ქრონიკები
აღმოსავლეთი ჩინეთი

მინი|მარჯვნივ|250 პქ|აღმოსავლეთი ჩინეთი
**აღმოსავლეთი ჩინეთი** *(华东, 華東)* — ჩინეთის 6 რეგიონიდან ერთ-ერთი. მოიცავს 6 პროვინციას: ანხოი, ფუძიანი, ძიანსუ, ძიანსი, შანდუნი, ჯეძიანი, 1 მუნიციპალიტეტს შანხაი, და 2 სადავო პროვინციას: ფუძიანსა და ტაივანს.

## ადმინისტრაციული დაყოფა
;პროვინციები

;მუნიციპალიტეტი

;სადავო პროვინციები
:
:

## იხილეთ აგრეთვე
* ჩინეთის რეგიონები

კატეგორია:ჩინეთის რეგიონები
Primus

**Primus** — ამერიკული როკ-ჯგუფი, ჩამოყალიბებული 1984 წელს. მასში ამჟამად შედიან ლეს კლეიპული, ლარი ლაპონდე და ჯეი ლეინი. ჯგუფი გამოირჩევა მუსიკისადმი უცნაური მიდგომით და სხვადასხვა მუსიკალური ჟანრის აღრევით. მათი ლეიბლის Prawn Song Records სახელწოდება არის ლედ ზეპელინის მიერ დაარსებული Swan Song Records-ის სახელის პაროდია.

## დისკოგრაფია
;სტუდიური ალბომები
**Suck on This* (1989)
**Frizzle Fry* (1990)
**Sailing the Seas of Cheese* (1991)
**Pork Soda* (1993)
**Tales from the Punchbowl* (1995)
**Brown Album* (1997)
**Antipop* (1999)
**Animals Should Not Try to Act Like People* (2003)
**Green Naugahyde* (2011)
**Primus & the Chocolate Factory with the Fungi Ensemble* (2014)
## რესურსები ინტერნეტში
*Primus - ოფიციალური საიტი

კატეგორია:Primus
კატეგორია:1984 წელს ჩამოყალიბებული ჯგუფები
კატეგორია:ამერიკული როკ-ჯგუფები
SuperHeavy

**SuperHeavy** — ამერიკული სუპერჯგუფი, ჩამოყალიბებული 2011 წელს. მასში შედიან ცნობილი მუსიკოსები — მიკ ჯაგერი, ჯოს სტოუნი, ალა რახმანი, დეივ სტიუარტი და დემიან მარლი. ჯგუფი სხვადასხვა ჟანრის მუსიკას ასრულებს, როგორიც არის როკ-მუსიკა და რეგი.

## დისკოგრაფია
* *SuperHeavy* (2011)

## რესურსები ინტერნეტში
* ოფიციალური საიტი

კატეგორია:SuperHeavy
კატეგორია:2011 წელს ჩამოყალიბებული ჯგუფები
კატეგორია:სუპერჯგუფები
ჩარლზ შუხერტი

**ჩარლზ შუხერტი** ( დ. 3 ივლისი 1858, ცინცინატი, აშშ — გ. 20 ნოემბერი 1942, ნიუ-ჰეივენი, აშშ) — ამერიკელი პალეონტოლოგი და გეოლოგი. იკვლევდა ხმელეთისა და ზღვების განაწილებას წარსულის გეოლოგიურ დროში. პალეონტოლოგიაში ძირითადად დაკავებული იყო უხერხემლოების კვლევით.

1892-1893 წლებში მუშაობდა იელის უნივერსიტეტში, ხოლო 1893-1894 წლებში ამერიკის შეერთებული შტატების გეოლოგიურ კომიტეტში. 1904 წლიდან იელის უნივერსიტეტისა და შეფილდის სამეცნიერო სკოლის პროფესორი. შუხერტის ძირითადი შრომები შეეხება ბრაქიოპოდების ტაქსონომიას, პალეოგეოგრაფიას, ისტორიულ გეოლოგიას, ჩრდილოეთ ამერიკის სტრატიგრაფიასა და გეოსინკლინების კლასიფიკაციას. 

1904 წელს შემოიღო ტერმინი პალეობიოლოგია, როგორც „ახალი ფართო მეცნიერების“ ცნება, რომელიც უერთდება „ტრადიციულ პალეონტოლოგიას დამამტკიცებელი ფაქტებითა და გეოლოგიისა და ქიმიის იზოტოპების გაგებით“. 

1934 წელს ჩარლზ შუხერტს აშშ-ის ეროვნული აკადემიისაგან მიენიჭა მერი კლარკ ტომპსონის მედალი. 

## თხზულებები
* Revision of Paleozoic Stelleroida, with Special Reference to North American Asteroida (1915)

## ლიტერატურა
* Lull R. S., Charles Schuchert, «American Journal of Science», 1943, v. 241, № 2.

## სქოლიო
კატეგორია:ამერიკელი გეოლოგები
კატეგორია:დაბადებული 1858
კატეგორია:გარდაცვლილი 1942
ბორცო

**ბორცო** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, საკაოს თემში. მდებარეობს შიდა-კედელას ქედის სამხრეთ კალთაზე, მდინარე საკაურის (რიონის მარჯვენა შენაკადი) მარცხენა მხარეს. ზღვის დონიდან 1400 მეტრზე, ქალაქ ონიდან დაშორებულია 12 კილომეტრით. სოფელი 1900-იანი წლების დასაწყისში, ჩალაძეებმა გუგეშაშვილებმა და ქებაძეებმა მოაშენეს.

## დემოგრაფია
2014 წლის აღწერის მონაცემებით სოფელში ცხოვრობს 23 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
Earth, Wind & Fire

**Earth, Wind & Fire** — ამერიკული ჯგუფი, რომლის მუსიკა მოიცავს რიტმ-ენდ-ბლუზს, სოულს, ფანკს, ჯაზს, დისკოს, პოპს, როკს, ლათინური და აფრიკული მუსიკის ჟანრებს. იგი 1970-იანების ერთ-ერთი წარმატებული ჯგუფია.

## დისკოგრაფია
;სტუდიური ალბომები
* *Earth, Wind & Fire* (1971)
* *The Need of Love* (1971)
* *Last Days and Time* (1972)
* *Head to the Sky* (1973)
* *Open Our Eyes* (1974)
* ''That's the Way of the World* (1975)
* *Spirit* (1976)
* *All 'n All* (1977)
* *I Am* (1979)
* *Faces* (1980)
* *Raise!* (1981)
* *Powerlight* (1983)
* *Electric Universe* (1983)
* *Touch the World* (1987)
* *Heritage* (1990)
* *Millennium* (1993)
* *In the Name of Love* (1997)
* *The Promise* (2003)
* *Illumination* (2005)
* *Now, Then & Forever* (2013)
* *Holiday* (2014)
* *The Classic Christmas Album'' (2015)

## რესურსები ინტერნეტში
* 
* [ Earth, Wind & Fire] საიტზე AllMusic
* 

## სქოლიო

კატეგორია:1979 წელს ჩამოყალიბებული ჯგუფები
კატეგორია:რიტმ-ენდ-ბლუზის მუსიკალური ჯგუფები
კატეგორია:როკ-ენ-როლის დიდების დარბაზში შესული შემსრულებლები
გადამში

**გადამში** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, სორის თემში. მდებარეობს კუპრის მთის სამხრეთ კალთაზე, მდინარე სართაულის (რიონის მარჯვენა შენაკადი) ზემოთში. ზღვის დონიდან 1140 მეტრზე, ქალაქ ონიდან დაშორებულია 24 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.

## ისტორია
გადამში წყაროებში პირველად მოხსენიებულია XVI საუკუნეში, *გადაჴში*-ს ფორმით. 1930-იან წლებამდე გადამშში იდგა რიყის ქვით ნაგები რამდენიმე სართულიანი ოთხკუთხა კოშკი, რომლის მხოლოდ საძირკველია შემორჩენილი.

## ლიტერატურა
## სქოლიო
კატეგორია:ონის მუნიციპალიტეტის სოფლები
The Bangles

**ბენგლზი** () — ამერიკული როკ-ჯგუფი, ჩამოყალიბებული 1981 წელს. მასში ამჟამად შედიან სუზანა ჰოფსი, დები პიტერსონი და ვიკი პიტერსონი. ჯგუფი განსაკუთრებით ცნობილია 1980-იან წლებში დაწერილი ორი სიმღერით - Eternal Flame და Walk Like an Egyptian, თუმცა მოღვაწეობს დღემდე.

## დისკოგრაფია
;სტუდიური ალბომები
* *All Over the Place* (1984)
* *Different Light* (1986)
* *Everything* (1988)
* *Greatest Hits* (1990)
* *September Gurls* (1995)
* *Doll Revolution* (2003)
* *Sweetheart of the Sun* (2011)

## რესურსები ინტერნეტში
* ოფიციალური საიტი
* ჯგუფის დისკოგრაფია 
* [ ინფორმაცია საიტზე Allmusic.com]

კატეგორია:ბენგლზი
კატეგორია:1981 წელს ჩამოყალიბებული ჯგუფები
კატეგორია:ამერიკული როკ-ჯგუფები
გონა

**გონა** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში (ღების ადმინისტრაციული ერთეული). 

მდებარეობს კავკასიონის მთავარი წყალგამყოფი ქედის სამხრეთ კალთაზე, მდინარე ჩვეშურის (რიონის მარცხენა შენაკადი) ნაპირას. ზღვის დონიდან 1680 მეტრზე, ქალაქ ონიდან დაშორებულია 39 კილომეტრით.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ისტორია
სოფელში შემორჩენილია შუა საუკუნეების ქართული ხუროთმოძღვრების ძეგლი, დარბაზული ტიპის ეკლესია. შიგნიდან და გარედან მოპირკეთებულია კარგად გათლილი შირიმის ქვით. გამოირჩევა თავისებური არქიტექტურით – შიგა სივრცე ერთიანად გადახურულია ცილინდრული კამარით, კონქი არ აქვს და საკურთხეველი გამოყოფილია მხოლოდ პილასტრებით. შეკეთებულია XIX საუკუნის დასასრულს.

## ლიტერატურა
## სქოლიო
კატეგორია:ონის მუნიციპალიტეტის ნასოფლარები
კატეგორია:ონის მუნიციპალიტეტის სოფლები
ახსარგინა (ონის მუნიციპალიტეტი)

**ახსარგინა** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, ჩასავლის თემში. მდებარეობს მდინარე ჯეჯორის (რიონის მარცხენა შენაკადი) მარჯვენა ნაპირას. ზღვის დონიდან 1480 მეტრზე, ჯავიდან დაშორებულია 46 კილომეტრით.

## ლიტერატურა
## სქოლიო
კატეგორია:ონის მუნიციპალიტეტის სოფლები
გომი (ონის მუნიციპალიტეტი)

**გომი** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. ადმინისტრაციული ერთეული გომის (სოფლები: გომი, ჯინჭვისი) ცენტრი. 

მდებარეობს კედელას ქედის სამხრეთ კალთაზე, მდინარე გომრულას (რიონის მარცხენა შენაკადი) მარჯვენა ნაპირას, ზღვის დონიდან 1190 მეტრზე. ქალაქ ონიდან დაშორებულია 12 კილომეტრით.

სოფელში შემორჩენილია შუა საუკუნეების ეკლესიის „დოშვერა მთავარანგელოზის“ ნანგრევები.

## დემოგრაფია
2014 წლის აღწერის მონაცემებით სოფელში ცხოვრობს 44 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
Maroon 5

**Maroon 5** — ამერიკული პოპ-როკ ჯგუფი. იგი ჩამოყალიბდა 1994 წელს, როგორც Kara's Flowers. 2001 წლიდან ცნობილია, როგორც Maroon 5. საერთაშორისო წარმატებას მიაღწია სადებიუტო ალბომით *Songs About Jane* და სინგლებით „Harder to Breathe“, „This Love“, „She Will Be Loved“ და „Sunday Morning“.

ჯგუფს მსოფლიოში გაყიდული აქვს 20 მილიონზე მეტი ალბომი და 48 მილიონზე მეტი სინგლი.

## დისკოგრაფია 
* *Songs About Jane* (2002)
* ''It Won't Be Soon Before Long* (2007)
* *Hands All Over* (2010)
* *Overexposed* (2012)
* *V* (2014)
* *Red Pill Blues* (2017)

*'როგორც Kara's Flowers'*

* *We Like Digging?* (1994)
* *The Fourth World* (1997)
* *Stagg Street Recordings'' (1998)

## რესურსები ინტერნეტში 
* 

## სქოლიო

კატეგორია:1994 წელს ჩამოყალიბებული ჯგუფები
კატეგორია:ამერიკული პოპ-როკ ჯგუფები
კატეგორია:A&M Records-ის შემსრულებლები
კატეგორია:Interscope Records-ის შემსრულებლები
კატეგორია:გრემის ჯილდოს მფლობელები
კატეგორია:ფანკ-როკ ჯგუფები
კატეგორია:ამერიკული სოულ-ჯგუფები
Erasure

**Erasure** — ინგლისური სინთპოპ-დუეტი, ჩამოყალიბებული 1985 წელს. მასში შედიან ვინს კლარკი (კლავიშებიანი საკრავები) და ენდი ბელი (ვოკალი). ჯგუფი განსაკუთრებით პოპულარულია ლგბტ წრეებში, უფრო მეტად - ენდი ბელის ჰომოსექსუალური ორიენტაციის გამო.

## დისკოგრაფია
;სტუდიური ალბომები
**Wonderland* (1986)
**The Circus* (1987)
**The Innocents* (1988)
**Wild!* (1989)
**Chorus* (1991)
**I Say I Say I Say* (1994)
**Erasure* (1995)
**Cowboy* (1997)
**Loveboat* (2000)
*''Other People's Songs* (2003)
**Nightbird* (2005)
**Union Street* (2006)
**Light at the End of the World* (2007)
**Tomorrow's World* (2011)
**Snow Globe* (2013)
**The Violet Flame* (2014)
**World Be Gone* (2017)
**The Neon* (2020)
**Day-Glo (Based on a True Story)'' (2022)

## რესურსები ინტერნეტში
* ოფიციალური საიტი

კატეგორია:1985 წელს ჩამოყალიბებული ჯგუფები
კატეგორია:სინთპოპ ჯგუფები
კატეგორია:ინგლისური ელექტრონული ჯგუფები
ღარმოს მყინვარი

**ღარმოს მყინვარი** — ხეობის ტიპის მყინვარი ცენტრალურ აზიაში, ტაჯიკეთში. მდებარეობს პამირში, პეტრე პირველის ქედის, მეცნიერებათა აკადემიისა და დარვაზის ქედების შესაყართან, ზღვის დონიდან 2970 მ სიმაღლეზე. სიგრძე 27,5 კმ, ფართობი 197 კმ². ფირნის ხაზი გადის ზღვის დონიდან 4750 მ სიმაღლეზე. მყინვარის უმაღლესი ნაწილის სიმაღლეა 6350 მ. აქვს შენაკადები. ქვემო მონაკვეთში დაფარულია მორენული მასალით.

## სქოლიო
კატეგორია:ტაჯიკეთის მყინვარები
ბაჯიხევი

**ბაჯიხევი** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, ცხმორის თემში. მდებარეობს რაჭის ქედის ჩრდილოეთ კალთაზე, მდინარე ჭილორისღელის (ჯეჯორის შენაკადი) მარცხენა ნაპირას. ზღვის დონიდან 1320 მეტრზე, ქალაქ ონიდან დაშორებულია 18 კილომეტრით.

## დემოგრაფია
1901 წლის მონაცემებით ბაჯიხევის სასოფლო საზოგადოება მოიცავდა ხუთ სოფელს და 1870 მცხოვრებს. 2014 წლის აღწერის მონაცემებით სოფელში ცხოვრობს 20 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
39 საფეხური

**39 საფეხური** () — 1935 წლის ბრიტანული ფილმი. გადაღებულია რეჟისორ ალფრედ ჰიჩკოკის მიერ. თრილერი ეხება ჯაშუშური ორგანიზაცია „39 საფეხურის“ საქმიანობას.

## როლებში
*რობერტ დონატი - რიჩარდ ჰენი
*მედელინ კეროლი - პამელა
*ლუსი მანჰაიმი - ანაბელა სმითი
*გოდფრი ტირლი - პროფესორი ჯორდანი
*პეგი ეშკროფტი - მარგარეტი

## რესურსები ინტერნეტში 
*
*
*
*
*  - ჯონ ბაკენის ნოველა
* Criterion Collection ესე ფილმის შესახებ 
* 39 საფეხური - ჯონ ბაკენის ნოველის აუდიო ვერსია.
* 39 საფეხური, გალერეა 

კატეგორია:1935 წლის ფილმები
კატეგორია:შავ-თეთრი ფილმები
კატეგორია:ინგლისურენოვანი ფილმები
კატეგორია:ბრიტანული ფილმები
კატეგორია:ალფრედ ჰიჩკოკის ფილმები
კატეგორია:დეტექტიური ფილმები
კატეგორია:Gaumont Film Company-ის ფილმები
კატეგორია:ბრიტანულ რომანებზე დაფუძნებული ფილმები
კატეგორია:ბრიტანული შავ-თეთრი ფილმები
შირალი მუსლიმოვი

**შირალი მუსლიმოვი**  (, სხვა წყაროებში მისლიმოვი) — თალიშური წარმოშობის აზერბაიჯანელი მწყემსი, რომელმაც დღეგრძელობის უპრეცედენტო რეკორდი მოხსნა — 168 წელი. მუსლიმოვი პასპოტის მიხედვით 1805 წლის 26 მარტს დაიბადა, ხოლო გარდაიცვალა 1973 წლის 23 სექტემბერს. 

იმის გამო, რომ მუსლიმოვს დაბადების მოწმობა არ გააჩნდა, დასავლელი მკვლევარები არ ცნობენ მას ისტორიაში ყველაზე ხანდაზმულ ადამიანად. „გინესის რეკორდების წიგნის“ მიხედვით, მუსლიმოვის ასაკი 40–50 წლით იყო მომატებული.

შირალი მუსლიმოვი დაიბადა და ცხოვრობდა სოფელ ბარზავუში. დაახლ.150 წელი მუშაობდა მწყემსად (ჩობანი). 136 წლის ასაკში ის დაინიშნა 57 წლის ხატუმ-ხანუმზე. მათ ეყოლათ ქალიშვილი.

## სქოლიო
## რესურსები ინტერნეტში 
* შირალი მუსლიმოვი Google Books-ზე
* შირალი მუსლიმოვი (ბულგ. ენა) 

კატეგორია:დაბადებული 1805
კატეგორია:გარდაცვლილი 1973
სოჭის ცენტრალური სტადიონი

**სლავა მეტრეველის სახელობის სოჭის ცენტრალური სტადიონი** () — სპორტული სტადიონი ქ. სოჭში, კრასნოდარის მხარე, რუსეთი.

გაიხსნა 1964 წლის 19 აპრილს და ეწოდა „სამხრეთი“ (). აქვს ორი ტრიბუნა (დასავლეთი და აღმოსავლეთი). იტევს 10 200 მაყურებელს. ამჟამად ატარებს ცნობილი ქართველი ფეხბურთელის სლავა მეტრეველის სახელს, რომელიც სოჭში დაიბადა.

არის რუსეთის საფეხბურთო კლუბ „ჟემჩუჟინა-სოჭის“ საშინაო მოედანი.

## რესურსები ინტერნეტში 
* Центральный стадион имени Славы Метревели (Сочи). Все стадионы. 

კატეგორია:რუსეთის საფეხბურთო სტადიონები
კატეგორია:სოჭი
ფარიდორი

**ფარიდორი** ( 2023 წლამდე **გრუმ-გრჟიმაილოს მყინვარი**) — დენდრიტულ-ხეობური ტიპის მყინვარი ცენტრალურ პამირში, იაზღულემის ქედის ფერდობზე, დამოუკიდებლობის პიკის საფუძველთან. პამირის ერთ-ერთი უდიდესი მყინვარი. სიგრძე 37 კმ, ფართობი 142.9 კმ². იერთებს 10-ზე მეტ შენაკადს. მყინვარის ბოლო მდებარეობს ზღვის დონიდან 3610 მ სიმაღლეზე, ხოლო უმაღლესი ნაწილი 6900 მ-ზე. ფირნის ხაზის სიმაღლე გადის 5080 მ-ზე. დასაბამს აძლევს მდინარე ტანიმასს (ბართანგის აუზი). მყინვარი აღმოაჩინა გრიგოლ გრუმ-გრჟიმაილომ 1887 წელს. 

## სქოლიო
კატეგორია:ტაჯიკეთის მყინვარები
ჩარლზ მენსონი

**ჩარლზ მენსონი** (დ. 12 ნოემბერი, 1934 — გ. 19 ნოემბერი, 2017) — ამერიკელი დამნაშავე, რომელმაც ჩამოაყალიბა სექტა კალიფორნიაში, 1960-იან წლებში. მას სურდა ამერიკაში რასობრივი ომის წამოწყება. იგი ქადაგებდა, რომ „ადამიანის მკვლელობა არის უდიდესი კეთილშობილება და არა ბოროტება, რადგან ადამიანის სულს ხორცისგან განთავისუფლება და ზეცაში დამკვიდრება სურს“.

მისი შთაგონებით მენსონის ოჯახის წევრებმა მოკლეს ფეხმძიმე ამერიკელი მსახიობი შერონ ტეიტი, რეჟისორ რომან პოლანსკის მეუღლე.

მენსონი 1969 წლიდან დაპატიმრებული იყო და 2017 წლამდე, გარდაცვალებამდე, კალიფორნიის ციხეში იმყოფებოდა. მისი პირადი ნომერი იყო B33920. მენსონს არაერთხელ უთხრეს უარი ამნისტიაზე.

## რესურსები ინტერნეტში
* მენსონის მკვლელობები   
* ფსბ-ს საქმე მენსონის შესახებ

კატეგორია:დაბადებული  12 ნოემბერი
კატეგორია:დაბადებული  1934
კატეგორია:გარდაცვლილი  19 ნოემბერი
კატეგორია:გარდაცვლილი 2017
კატეგორია:ამერიკელი კრიმინალები
კატეგორია:თვითმარქვია მესიები
კატეგორია:ახალი რელიგიური მოძრაობების დამაარსებლები
ინკორპორაცია

ტერმინი **ინკორპორაცია** შეიძლება აღნიშნავდეს:

* ინკორპორაცია სამართალში — მოქმედი კანონმდებლობის და სხვა ნორმატიული აქტების სისტემატიზაციის ხერხი.
* ინკორპორაცია ლინგვისტიკაში — ერთ სიტყვაში სუბიექტის, ობიექტის , იარაღის, თვისების, გარემოების და სხვათა აღმნიშვნელი ელემენტების ჩართვა.